Anané drumblèk ora luput saka pangrembakané sing saya mundhak saben dinané. Kagunan kang mulané saka Désa Pancuran kuwi wis ngrembaka nganti sakabèhing wewengkon Kutha Salatiga, malah saben RT (Rukun Tetanggan) duwé klumpukan dhéwé. Sakliyané iku, badan pawiyatan kaya ta UKSW (Universitas Kristen Satya Wacana) mèlu andhil ngundhakaké klumpukan-klumpukan drumblèk liwat acara orientasi mahasiswa anyar utawa ektrakurikuler.